ગુજરાતના રિઝનલ પાસપોર્ટ ઓફિસર નીલમ રાનીને તાજેતરમાં જ ‘બેસ્ટ પાસપોર્ટ ઓફિસર'ના એવોર્ડથી સન્માનિત કરાયા. જો વિદેશ મંત્રાલયના અધિકારીઓ અમદાવાદના પાસપોર્ટ સેવા કેન્દ્રની મુલાકાત લે અને ત્યાં અટવાતા અરદારોની સ્થિતિ જુએ તો ચોક્કસ આ એવોર્ડ પરત લઇ લે. ગત વર્ષે ગુજરાતમાં છ લાખ પાસપોર્ટ ઈસ્યૂ થયા છે પરંતુ પહેલા પાસપોર્ટ સેવા કેન્દ્રમાં જતા અરજદાર પ્રોસેસ પૂરી કરી માંડ ચાળીસેક મિનિટમાં બહાર આવી જતા હતા. જ્યારે હવે અરજદાર એક વાર પાસપોર્ટ સેવા કેન્દ્રમાં એન્ટ્રી લે એટલે ત્રણ કલાક બાદ જ તેને પ્રોસેસ પૂર્ણ કરી બહાર નીકળવા મળે છે.